Nadia Comăneci

**Nadia Elena Comăneci** ( ahoskatua; Onesti, Errumania, 1961eko azaroaren 12a -) errumaniar gimnasta ohia da. 1976ko Joko Olinpikoetan, 14urte zituela, gimnasia artistikoko barretako proba batean 10eko puntuazioa (akatsgabea) lortu zuen lehen kirolaria bihurtu zen. Markagailuak arazoak izan zituen 10.00eko puntuaziorako behar ziren lau digituak erakusteko, ordurarte hori posible zenik uste ez baitzen. Comăneciren estiloa berritzailea bezain bikaina izan zen teknikoki. Bere ariketen zailtasun maila, teknikak eta exekuzio perfektua gimnastika artistikoaren historian mugarri izan ziren. Bere ibilbidean 24 domina lortu zituen (horietatik 16 urrezkoak), Olinpiar Jokoetan, Munduko Txapelketetan eta Europako Txapelketetan. Ia 22 urterekin erretiratu zen. Une horretatik aurrera, errekonozimendu ugari jaso ditu. Bi aldiz Ordena Olinpikoa, XX. mendeko 100 emakume eraginkorrenetako bat izendatu zuten eta, 1993tik aurrera Gimnastikaren Ospe Aretoko kide da. 

## Biografia 
Onestin jaioa, Bukarestetik 250 kilometrora, 6 urterekin hasi zen gimnasia egiten, Flacara izeneko elkarte batean. Martha eta Belá Karolyí entrenatzaileek egin zuten famatu. 1975ean Skien, Norvegian, Europako lehiaketa irabazi zuen, 13 urterekin.

### Olinpiar jokoetan irabazle 
Hamalau urte zituela, 1976ko Montrealgo Olinpiar Jokoetako izarra izan zen, gimnasian lor daitekeen markarik onena lortu baitzuen: hamarrekoa. Aurretik ere, lurreko saio batean emaitza hura jaso zuen, baina ariketa hori ez zen famatua egin. Bost domina lortu zituen joko haietan: urrezko hiru eta zilarrezko zein brontzezko bana. Lau urte geroago, Moskuko Olinpiar Jokoetan, beste lau domina eskuratu zituen, urrezko eta zilarrezko bina.

### Errumaniako heroi nazionala 
Nadia Comăneciren garaipenak Joko Olinpikoak gainditu zituen. Errumaniara itzulitakoan, Bukaresten jendetza zuen zain. Txalo zaparrada batekin agurtu zuten hegazkineko eskaileretan agertu orduko. Poliziek aireportuko ateak itxi behar izan zituzten segurtasunagatik, jendea gimnastarenganaino iristen saiatzen zelako. 

Ez dut inoiz galtzean pentsatzen. Nire anbizioa beti irabaztea da. Eta, orain arte dena ongi ateratzen zaidanez, ez zait inoiz pasatu burutik porrota deritzon hori. Beste kide batzuek irabazten badidate, ondo da. Beste batean irabaziko diet neuk. (Nadia Comăneci, 14 urte)   Handik urtebetera, Ceaucescu eta bere emaztea hil zituztenean, Comăneci jadanik AEBetan zen.

## Sariak eta aitortzak 
* 1976an urteko emakumezko kirolaria izendatu zuen New Yorkeko Kirol Kazetarien Nazioarteko Elkarteak.
* 1977an jaso zuen NBEren Bakearen Domina.

## Irudi galeria 

Fitxategi:Nadia Comăneci 2.jpg|alt=
Fitxategi:Nadia Comaneci 1977.jpg|alt=
Fitxategi:Nadia Comăneci Montreal1976c.jpg|alt=
Fitxategi:Nadia Comăneci 1980.jpg|alt=
Fitxategi:Nadia Comăneci Moscow1980.jpeg|alt=
Fitxategi:Nadia Comăneci Moscow1980b.jpg|alt=
Fitxategi:Nadia Comăneci Montreal1976e.jpg|alt=
Fitxategi:Elena Mukhina, Nadia Comăneci, Emilia Eberle Strasbourg1978.jpeg|alt=
Fitxategi:ROM 1976 MiNr3378 mt B002.jpg|alt=
Fitxategi:Stamps of Azerbaijan, 1996-387.jpg|alt=

## Erreferentziak 
## Bibliografia 
* Lola Lafon (2015). *La pequeña comunista que no sonreía nunca.* Anagrama. 
* Stejarel Olaru (2021). *Nadia si Securitatea.*

## Ikus, gainera 
* Simon Biles

## Kanpo estekak 
* Comanecik Montrealeko Joko Olinpikoetan egindako ariketa, 10 puntu balio izan zuena
*  Nadia Comaneci Olimpicgames.wikispaces.com